Azər Həşimov

Azər Həşimov (6.11.1984, Mingəçevir, Azərbaycan SSR, SSRİ) — Azərbaycanlı futbol məşqçisi və futbolçu, "Karvan" futbol klubunun baş məşqçisi.

 Həyatı 
Azər Həşimov ilk dəfə 11 yaşında Mingəçevirin uşaq futbol məktəbində futbolla məşğul olmağa başlamışdır. İlk məşqçisi Elbrus İsmayılov olmuşdur. 5 il bu məktəbdə futbolun sirrlərini öyrənən Azər, 2003-2004cü illərdə Azərbaycan Milli Ordusu sıralarında hərbi xidmət keçmişdir. 

2013-cü ildə ailə həyatı qurmuşdur. Hazırda Azər Həşimov evlidir. 2 övladı var. 

 Karyerası 

 Klub karyerası 
1999-cu ildə, Həvəskarlar Liqasında çıxış edən Mingəçevirin "Ulduz" komandasında futbol oynamağa başlamışdır. 3 il bu klubda keçirdikdən sonra hərbi xidmətə çağırılmış, və bu müddət ərzində Bakının "Ədliyyə" klubunda çıxış etmişdir. Hərbi xidmətdən qayıtdıqdan sonra, Birinci dəstədə çıxış edən Mingəçevirin "Energetik" klubuna keçmişdir.

2005-ci ildən etibarən, 6 il ərzində "Qəbələ" futbol klubunun şərəfini qorumuşdur. Bu müddət ərzində klub 3 dəfə adını dəyişmişdir - "Göy-Göl", "Gilan" və "Qəbələ".

2006-cı ildə, icarə əsasında, 6 aylıq müddətə "Şəmkir" komandasına, 2011-ci ildə isə, eyni müddətə MOİK klubuna keçir. 2011-ci ildə "azad oyunçu" statusu alır və "Neftçala" klubu ilə müqavilə bağlayır. Bu klubda 2013-cü ilə qədər çıxış edir. 2013-cü ilin yayında Yevlaxın "Karvan" klubu ilə bir illik müqavilə bağlayır.

 Məşçqi karyerası 
Həşimov 2023-2024-cü illərdə "Qaradağ Lökbatan" klubunun baş məşqçisi olub.

17 iyul 2025-ci ildə o, Premyer Liqada mübarizə aparan "Karvan"ın baş məşqçisi təyin edilib.

 Uğurları 
 1999 — Həvəskarlar Liqasının qalibi ("Ulduz Mingəçevir FK").
 2000 — Həvəskarlar Liqasının qalibi ("Ulduz Mingəçevir FK").
 2000 — Həvəskarlar Liqasının Kubokunun qalibi ("Ulduz Mingəçevir FK").
 2003 — Həvəskarlar Liqasının qalibi ("Ədliyyə Bakı FK").
 2004 — Birinci divizionun gümüş medalçısı ("Energetik Mingəçevir FK")..
 2005 — Birinci divizionun qalibi ("Gilan Xanlar FK").
 2012 — Birinci divizionun gümüş medalçısı ("Neftçala FK").
 2013 — Birinci divizionun bürünc medalçısı ("Neftçala FK").

 İstinadlar 

 Xarici keçidlər 
 Azər Həşimovun au.eurosport.com saytında profili
 Azər Həşimovun int.soccerway.com saytında profili

Kateqoriya:Mingəçevirdə doğulanlar
Kateqoriya:Azərbaycan U-21 milli futbol komandasının oyunçuları
Kateqoriya:Azərbaycan futbolçuları
Kateqoriya:Ulduz Mingəçevir FK oyunçuları
Kateqoriya:Ədliyyə Bakı FK oyunçuları
Kateqoriya:Energetik Mingəçevir FK oyunçuları
Kateqoriya:Qəbələ FK oyunçuları
Kateqoriya:Şəmkir FK oyunçuları
Kateqoriya:MOİK Bakı FK oyunçuları
Kateqoriya:Neftçala FK oyunçuları
Kateqoriya:Karvan İK oyunçuları
Kateqoriya:Azərbaycanın kişi futbolçuları